b'\n_START_ARTICLE_\nDansk Orienterings-Forbund\n_START_SECTION_\nHistorie\n_START_PARAGRAPH_\nOrienteringsl\xc3\xb8bere i Danmark var indtil 1950 organiseret i Dansk Ski- og Orienterings-Forbund der ogs\xc3\xa5 talte skil\xc3\xb8bere. Ved forbundets \xc3\xa5rsm\xc3\xb8de 3. december 1950 blev det besluttet af adskille de 2 sportsgrene, og man oprettede Dansk Orienterings-Forbund og Dansk Skiforbund. De to forbund havde f\xc3\xa6lles \xc3\xb8konomi og udgav f\xc3\xa6lles medlemsblad indtil 1. august 1951. Dansk Orienterings-Forbund afholdt deres f\xc3\xb8rste selvst\xc3\xa6ndige repr\xc3\xa6sentantskabsm\xc3\xb8de i februar 1952. Olaf Andersen blev i 1950 valgt som den f\xc3\xb8rste formand for DOF. Han sad som formand i over 15 \xc3\xa5r og trak sig 20. februar 1966 tilbage fra posten, hvor han blev afl\xc3\xb8st af Torkil Laursen.'